Trollhättan

Trollhättan on entinen Ruotsin kaupunki ja nykyinen Trollhättanin kunnan keskustaajama. Trollhättan sijaitsee Etelä-Ruotsissa Götajoen varrella Länsi- Götanmaan läänissä ja Länsi-Götanmaan maakunnassa. Kaupunkitaajamassa oli vuoden 2010 lopussa 46 457 asukasta. Trollhättan on lääninsä kolmanneksi suurin taajama Göteborgin ja Boråsin jälkeen. Ennen vuoden 1998 lääniuudistusta alue kuului Älvsborgin lääniin ja oli sen toiseksi suurin taajama. ==Historia== Jo 7 000 vuotta sitten ihmisiä asettui asumaan seudulle, lähinnä Stallbackanin lähisaarille. Trollhättania kutsuttiin ennen muinoin nimellä Stora Edet. Nimi Trollhättan tulee luultavasti sanoista troll (peikko) ja hätta (hilkka). Alueella sijaitsee useita vesiputouksia, joissa uskottiin asuvan peikkoja. Joessa olevien luotojen uskottiin olevan peikkojen päälaella olevia hilkkoja. Ensimmäisen kerran paikka mainittiin vuonna 1413. 1800-luvulla valmistui ensimmäinen Trollhättanin sulkuväylä, ja vesivoima kehittyi. Pohjoismaiden suurin energiayhtiö Vattenfall on saanut vesiputousta tarkoittavan nimensä Trollhättanin koskista. Kaupunkioikeudet Trollhättan sai vuonna 1916. Vesivoiman käyttö auttoi kaupungin teollistumisessa. Nykyään kaupungin alueella on kaksi voimalaitosta, Olidan ja Håjum. Trollhättan on Ruotsin keskusrikospoliisin lokakuussa 2014 julkaistun raportin mukaan yksi Ruotsin 55 alueesta, jonka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi.En nationell översikt av kriminella nätverk med stor påverkan i lokalsamhället, Rikskriminalpolisen, Underrättelsesektionen, Oktober 2014 Trollhättanissa tapahtui 22. lokakuuta 2015 kouluisku, jossa kuoli useita ihmisiä, mukaan lukien teräaseita käyttänyt tekijä.DN: Ruotsin koulusurmaaja poseerasi hyytävässä kuvassa nuorten kanssa kesken hyökkäyksen ==Elinkeinot== Trollhättanissa on ollut paljon raskasta teollisuutta, kuten vuosina 1913–1986 toiminut ja saasteistaankin tunnettu metallisulatto AB Ferrolegeringar ja Saabin autotehtaat. Kaupungissa on valmistettu myös Nohabin höyryvetureita, muun muassa 500 veturin toimitus vuonna 1920 vasta perustettuun Neuvostoliittoon, joka maksoi veturit 56 tonnin kultaharkkoeränä. Nykyisin Nohabin veturitehtaan tiloissa on tiedekeskus Innovatum. Saabilla, Nohabilla ja Volvo Aerolla on ollut kaupungissa myös ilmailutekniikkaan liittyvää tuotekehitystä ja valmistusta. Sittemmin alue on tullut tunnetuksi myös ruotsalaisen elokuvan tuotantopaikkana Trollywoodina. Elokuvat Fucking Åmål, Dancer in the Dark ja Dogville on kuvattu siellä. ==Väestönkehitys== ==Kaupunginosat== * Björndalen * Centrum * Dannebacken * Halvorstorp * Hjortmossen * Hjulkvarn * Hojum * Karlstorp * Kronogården * Källstorp * Lextorp * Malöga * Sandhem * Skoftebyn * Skogshöjden * Skogstorpa * Stallbacka * Stavre * Strömslund * Sylte * Tingvalla * Torsred * Överby ==Kuvia kaupungista== Kuva:Saab Automobile-Trollhattan.jpg|Saabin autotehdas. Kuva:Trollhattefallen.jpg|Trollhättanin putousten vesi virtaa vapaasti vain juhlapäivinä. Kuva:Olidan,_vy_från_Kopparklinten.jpg|Olidanin voimalaitos. Kuva:Trollhattans_Vattentorn.jpg|Vanha kaupungintalo Götajoen rannalla, taustalla vesitorni. Kuva:Trollhättan_vapen.svg|Trollhättanin kunta käyttää nykyään kaupungin vanhaa vaakunaa. ==Urheilu== Trollhättanilaisia urheiluseuroja ovat mm. jääpalloseura Gripen Trollhättan BK ja jalkapalloseura FC Trollhättan. ==Media== Sanomalehti TTELA ilmestyy kuudesti viikossa. ==Lähteet== ==Aiheesta muualla== * Trollhättanin kunnan kotisivut * Trollhättanista suomeksi Luokka:Ruotsin kuntien keskustaajamat Luokka:Ruotsin kaupungit *